2007 թվականի մարտի 19-ին Մեղրիի սահմանակետում Հայաստանի Հանրապետության Նախագահ Ռոբերտ Քոչարյանը եւ Իրանի Իսլամական Հանրապետության Նախագահ Մահմուդ Ահմադինեջադը կատարեցին Իրան-Հայաստան գազամուղի բացման արարողությունը: Հայստանի էներգետիկ համակարգի անկախությանն ուղղված այս աննախադեպ ձեռնարկման իրականացումը քչերին էր հնարավոր թվում թե մեր երկրում, և թե նրա սահմաններից դուրս: "Վիքիլիքսի" գաղտնազերծված փաստաթղթերում իսկ անդրադարձներ կան այս գազամուղի շահագործմանը: Հայաստանում ԱՄՆ դեսպան Ջոն Էվանսը Պետ.քարտուղարությանը հղած իր զեկույցներում անհնար է համարում Իրան-Հայաստան գազամուղի կառուցումը: Հայ ժողովրդի մեծ բարեկամների շարքը լրացրած դիվանագետն իսկապես համոզված էր, որ այս նախագիծը խոսքից այն կողմ կամ ավելի ստույգ` թղթային տեսքից այն կողմ չի անցնի և նյութական մարմնավորում չի ստանա: Ջոն Էվանսի այս տեսակետն ամենևին զուրկ չէր փաստարկներից ու հիմնավորումներից. Չափազանց շատ էին խոչընդոտող քաղաքական ու տնտեսական հանգամանքները: Բայց Էվանսը հաշվի չէր առել նախագահ Ռոբերտ Քոչարյանի վճռականությունն ու սկսած գործը ավարտին հասցնելու բնավորությունը: Պետք է անպայման նշել, որ նույնպիսի վճռականություն հանդես բերեց նաև իրանական կողմը: Ահա այդ երկկողմ վճռականության շնորհիվ էր, որ բարդ այդ նախագծի համար բավականին կարճ ժամկետում գազամուղի կառուցումն իրականություն դարձավ և 2007 թվականի մարտի 19-ին Հայսատանի ու Իրանի նախագահները պաշտոնապես բացեցին այն: